Diari Oficial de la Generalitat Valenciana


Sumari del DOGV 6153, del 26-11-2009 (2009/13259)

ORDE de 24 de novembre de 2009 de la Conselleria de Solidaritat i Ciutadania, per la qual s'aprova la classificació en classe primera del lloc de treball d'Interventor adjunt de la Diputació Provincial de València
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6153

Data del DOGV
:   26-11-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/13100


Data del document
:   24-11-2009

Organisme emissor
:   Conselleria de Solidaritat i Ciutadania

Tipus de document
:   Ordre

ORDE de 24 de novembre de 2009 de la Conselleria de Solidaritat i Ciutadania, per la qual s'aprova la classificació en classe primera del lloc de treball d'Interventor adjunt de la Diputació Provincial de València [2009/13467]  
El ple de la Diputació Provincial de València, en sessió celebrada el dia 19 de novembre de 2009, va acordar modificar la relació de llocs de treball, amb la creació d'un lloc de treball d'Interventor adjunt per a l'exercici de funcions de col·laboració immediata a les d'intervenció.  
En esta sessió s'acorda la forma de provisió del lloc de treball perquè siga cobert pel sistema de lliure designació i també se sol·licita a esta Conselleria de Solidaritat i Ciutadania la classificació del mencionat lloc de treball en classe primera, estant reservada la seua provisió a funcionaris amb habilitació de caràcter estatal de la subescala d'intervenció-tresoreria, categoria superior.  
Consta en l'expedient de certificació expedit per la Secretaria General de la Corporació acreditativa de la modificació de la relació de llocs de treball, i la seua publicació en el Butlletí Oficial de la Província, núm. 275 de 19 de novembre de 2009.  
El lloc té assignat en la llista de llocs de treball el nivell 30 de complement de destí.  
D'acord amb el que disposa l'article 2 del Reial Decret 1732/1994, de 29 de juliol, en l'apartat d) del qual disposa que les intervencions de classe primera estan reservades a funcionaris pertanyents a la subescala d'intervenció-tresoreria, categoria superior, sense perjuí del que preveu la disposició transitòria primera 2 e) del Reial Decret 1174/1987, de 18 de setembre; i en l'apartat g) que per mitjà de la modificació de la seua plantilla corresponent, les entitats locals podran crear llocs de treball de col·laboració reservats a funcionaris amb habilitació de caràcter estatal de la subescala i categoria que procedisca per a l'exercici de funcions de col·laboració en els llocs de treball de secretaria, intervenció o tresoreria.   
De conformitat amb el que disposa la Disposició Transitòria Setena de la Llei 7/2007, de 12 d'abril, de l'Estatut Bàsic de l'Empleat Públic, mentre no s'aproven les normes de desplegament de la disposició addicional 2ª d'este Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, referides a l'escala de funcionaris amb habilitació de caràcter estatal.  
Per raó d'això, i fent ús de les competències atribuïdes pels articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el reglament regulador de les competències de la Generalitat relatives als funcionaris amb habilitació de caràcter estatal,  
ORDENE  
Classificar el lloc de treball d'interventor adjunt de la Diputació Provincial de València en intervenció de classe primera, estant reservada la seua provisió, pel sistema de lliure designació, entre funcionaris amb habilitació de caràcter estatal pertanyents a la subescala d'intervenció-tresoreria, categoria superior, sense perjuí del que preveu la disposició transitòria primera 2 e) del Reial Decret 1174/1987, de 18 de setembre.  
Contra esta orde, que posa fi a la via administrativa, es pot interposar recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció de la qual tinga el demandant el domicili, en el termini de dos mesos comptadors des de l'endemà de la seua publicació i potestativament, es pot interposar recurs de reposició, davant l'òrgan que ha dictat l'acte, en el termini d'un mes comptador des de l'endemà de la seua publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
València, 24 de novembre de 2009  
El Conseller de Solidaritat i Ciutadania  
Rafael Blasco Castany